OBVEZNI IZBIRNI PREDMETI

**IZBIRNI PREDMET NEMŠČINA 1 (Videm in PŠ Struge)**

**Mentor: Breda Božič, učiteljica nemščine**

**Število ur/tedensko: 2**

**Katerim učencem je predmet namenjen:**   
  
Nemški jezik I. je začetna skupina, namenjena učencem 7. razreda.

**Kratek opis predmeta:**

Sodobni pouk nemškega jezika temelji na živem jeziku in je usmerjen k učencu. Pri

izvajanju pouka je poudarek na razgovoru, igri vlog ter obravnavanju učencem   
prijaznih tem (šola, prijatelji, družina, prosti čas, živali).

Pri pouku bodo učenci spoznali jezikovne in slovnične zakonitosti nemškega jezika.

Razvijali bodo vse štiri jezikovne zmožnosti: slušno in bralno razumevanje ter ustno

in pisno sporočanje. Usposobili se bodo za komuniciranje v nemščini, pogovarjanje o   
določenih temah, lažje navezovanje stikov ter ravnanje in odločanje v določenih   
(predvsem vsakdanjih) situacijah.  
  
***Zakaj naj bi izbral nemščino?***

* Ker bom spoznal še en tuj jezik, kar je dandanes zelo pomembno;
* ker je eden izmed uradnih jezikov EU;
* ker jo ima v Evropi za materni jezik okrog 100 milijonov ljudi;
* ker je to jezik naših sosedov Avstrijcev in ne tako oddaljenih Nemcev in Švicarjev;
* ker jo lahko že po dobri uri vožnje uporabim v praksi (v trgovinah, na ulici …);
* ker se je bom lahko učil tudi z ogledom nemških televizijskih programov;
* ker bom spoznal nemško govoreče dežele;
* ker ni tako tuj jezik, saj v pogovornem jeziku uporabljamo številne besede nemškega izvora.

**Cilji predmeta:**

Pri pouku nemškega jezika bodo učenci pridobili vedenje o nemško govorečih

deželah, njihovih prebivalcih in kulturi. Pridobljeno znanje bodo lahko uspešno

uporabljali ne samo pri pouku ampak tudi zunaj šole, t. j. v zasebnem življenju. Znali

bodo navezovati stike in komunicirati v različnih situacijah.  
  
  
**Načini pridobivanja ocen:**  
Ocene bodo pridobili z ustnim in pisnim preverjanjem znanja. V šolskem letu bodo pridobili najmanj dve ustni in eno pisno oceno.

**Način izvajanja in poučevanje predmeta:**Pouk se izvaja v razredu. Poudarek je na razgovoru, slušnem razumevanju in igri vlog. Pri pouku bomo uporabljali učbenik in delovni zvezek ***Magnet 1***.

**IZBIRNI PREDMET NEMŠČINA 2**

**Mentor: Breda Božič, učiteljica nemščine**

**Število ur/tedensko: 2**

**Katerim učencem je predmet namenjen:**   
  
Nemški jezik II. je nadaljevalna skupina, namenjena učencem, ki so pouk nemščine že obiskovali v 8. razredu.

**Kratek opis predmeta:**Sodobni pouk nemškega jezika temelji na živem jeziku in je usmerjen k učencu. Pri

izvajanju pouka je poudarek na razgovoru, igri vlog ter obravnavanju učencem

prijaznih tem (npr.: počitnice, nakupovanje in moda, naročanje v restavraciji, človeško telo, mesto, zdrav življenjski stil).

Pri pouku bodo učenci spoznali jezikovne in slovnične zakonitosti nemškega jezika.

Razvijali bodo vse štiri jezikovne zmožnosti: slušno in bralno razumevanje ter ustno

in pisno sporočanje. Usposobili se bodo za komuniciranje v nemščini, pogovarjanje o   
določenih temah, lažje navezovanje stikov ter ravnanje in odločanje v določenih   
(predvsem vsakdanjih) situacijah.

Šolsko leto bodo začeli s ponavljanjem snovi 7. razreda, nato pa nadaljevali s širjenjem poznavanja besedišča in slovnice.

**Cilji predmeta:**

Pri pouku nemškega jezika bodo učenci pridobili vedenje o nemško govorečih  
deželah, njihovih prebivalcih in kulturi. Pridobljeno znanje bodo lahko uspešno uporabljali ne samo pri pouku ampak tudi zunaj šole, t. j. v zasebnem življenju. Znali bodo navezovati stike in komunicirati v različnih situacijah.

**Načini pridobivanja ocen:**  
Ocene bodo pridobili z ustnim in pisnim preverjanjem znanja. V šolskem letu bodo pridobili najmanj dve ustni in eno pisno oceno.

**Način izvajanja in poučevanje predmeta:**

Pouk se izvaja v razredu. Poudarek je na razgovoru, slušnem razumevanju in igri

vlog. Pri pouku bomo uporabljali učbenik in delovni zvezek ***Magnet 2.***

**IZBIRNI PREDMET NEMŠČINA 3 (Videm in PŠ Struge)**

**Mentor: Breda Božič, učiteljica nemščine**

**Število ur/tedensko: 2**

**Katerim učencem je predmet namenjen:**   
  
Nemški jezik III. je nadaljevalna skupina, namenjena učencem, ki so pouk nemščine že obiskovali v 8. in 9. razredu.

**Kratek opis predmeta:**

Sodobni pouk nemškega jezika temelji na živem jeziku in je usmerjen k učencu. Pri izvajanju pouka je poudarek na razgovoru, igri vlog ter obravnavanju učencem prijaznih tem (npr.: načrti za prihodnost, poklici, življenjski stil, moda, dežele nemškega govornega področja).

Pri pouku bodo učenci spoznali jezikovne in slovnične zakonitosti nemškega jezika.

Razvijali bodo vse štiri jezikovne zmožnosti: slušno in bralno razumevanje ter ustno in pisno sporočanje. Usposobili se bodo za komuniciranje v nemščini, pogovarjanje o določenih temah, lažje navezovanje stikov ter ravnanje in odločanje v določenih

(predvsem vsakdanjih) situacijah.

Šolsko leto začnejo s ponavljanjem že usvojenega znanja in nadaljujejo s širjenjem

poznavanja besedišča in slovnice.  
  
Učenci, ki uspešno zaključijo triletno učenje nemščine kot izbirnega predmeta, lahko

v gimnazijah nadaljujejo z učenjem nemščine po modulu B, to je nadaljevalni drugi

tuji jezik.

**Cilji predmeta:**Pri pouku nemškega jezika bodo učenci pridobili vedenje o nemško govorečih deželah, njihovih prebivalcih in kulturi. Pridobljeno znanje bodo lahko uspešno uporabljali ne samo pri pouku ampak tudi zunaj šole, t. j. v zasebnem življenju. Znali bodo navezovati stike in komunicirati v različnih situacijah.

**Načini pridobivanja ocen:**Ocene bodo pridobili z ustnim in pisnim preverjanjem znanja. V šolskem letu bodo pridobili najmanj dve ustni in eno pisno oceno.

**Način izvajanja in poučevanje predmeta :**

Pouk se izvaja v razredu. Poudarek je na razgovoru, slušnem razumevanju in igri

vlog. Pri pouku bomo uporabljali učbenik ***Magnet 3***.

**VERSTVA IN ETIKA (Videm in PŠ Struge)**

**Mentor: Andreja Polzelnik Marolt, prof. slov. in soc.**

Predmet je trileten, učenec pa ga lahko izbere tudi le za eno šolsko leto ali dve. Izvaja se v obsegu ene šolske ure na teden.

Verstva in verske tradicije v zgodovini in danes vplivajo na način soočanja ljudi z eksistencialnimi, nazorskimi in etičnimi vprašanji, kako si jih postavljajo in kako si nanje odgovarjajo. Vpeta so v zgodovino kultur in civilizacij. Posebej pomembno je poznavanje krščanstva, ki je sooblikovalo našo civilizacijo in kulturo.

Naraščajoča odprtost in povezanost sveta pa omogoča in zahteva boljše poznavanje drugih kultur in verstev. Ustrezno znanje o teh vsebinah učenci pridobijo že v okviru obveznih predmetov (zgodovina, slovenščina, etika in družba), izbirni predmet pa ta znanja povezuje in nadgrajuje. Predmet je primeren za učence, ki so doma in v okolju, kjer živijo, deležni tradicionalne krščanske vzgoje, za učence, ki so pripadniki ali mišljeniki drugih religij ter za tiste brez domače religiozne vzgoje.

**RETORIKA**

**Mentor: Andreja Polzelnik Marolt, prof.slov. in soc.**

Retorika je disciplina, ki v različnih oblikah in v različnem obsegu spremlja tako rekoč celotno človeško zgodovino. To seveda ni naključje, saj je namen in cilj retorike prav analiza ter pravilnejše in natančnejše oblikovanje argumentov in prepričevalnih tehnik na vseh področjih človekovega življenja: od vsakodnevnih, na videz trivialnih razgovorov, preko medijev in vzgojno-izobraževalnega sistema (če naj navedemo le dve področji) pa tja do diskurza znanosti. Povedano ali zapisano ima optimalne učinke namreč lahko le v primeru, če je govor ali zapis primerno, torej cilju oz. ciljni publiki ustrezno strukturiran.

Namen retorike kot obveznega izbirnega predmeta je učence in učenke seznaniti ne le s pojmi prepričevanja in argumentiranja, temveč tudi s tehnikami prepričevanja, elementi prepričevalnega postopka, dejavniki uspešnega prepričevanja, oblikami prepričevanja, strukturacijo (prepričevalnega) govora in vsestranskim obvladovanjem govorne situacije, z razliko med prepričevanjem in argumentiranjem, razlikovanjem med dobrimi in slabimi argumenti, elementi dobre argumentacije in nepravilnimi oz. nedovoljenimi argumentativnimi postopki.

Poučevanje retorike v devetem razredu devetletke tako ni samo sebi namen, temveč naj učence in učenke nauči predvsem samostojnega, koherentnega in kritičnega oblikovanja ter izražanja stališč pri drugih predmetih, v teku nadaljnjega izobraževanja, in na vseh (drugih) področjih družbenega in zasebnega življenja.

Retorika je obvezni izbirni predmet v devetem razredu, ki se izvaja v obsegu ene ure tedensko. Če se učenec odloči za retoriko, mora izbirni predmet obiskovati celo šolsko leto in je iz predmeta tudi ocenjen.

**OBVEZNI IZBIRNI PREDMET: Šolsko novinarstvo**

**Komu je predmet namenjen?**

Izbirni predmet ŠOLSKO NOVINARSTVO je enoleten in se lahko izvaja v 7., 8. ali 9. razredu osnovne šole.

**Kaj bo učencem predmet omogočil?**

Predmet se navezuje na bogato izročilo osnovnošolskih novinarskih in dopisniških krožkov ter uredništev šolskih glasil. Združuje raziskovanje neumetnostnih jezikovnih zvrsti, posebej publicističnih. V praktičnem delu z besedili (branje in pisanje) učenci pod učiteljevim vodstvom dograjujejo svojo zmožnost sprejemanja in tvorjenja neumetnostnih besedil (zlasti sporočanje) ter se usposabljajo za ustvarjalno in kritično sprejemanje publicističnih/propagandnih besedil. Opazujejo jezik in slog teh besedil. Predmet ponuja tudi možnosti raziskovalne dejavnosti na področju slovenskega jezikoslovja in stilistike ter slovstvene folkloristike in dialektologije, posebej se bomo osredotočili na šege in navade v krajih.

**Kako bo predmet zasnovan?**

Učenci:

* Zapisujejo krajša folklorna besedila (pregovori, reki, uganke, zabavljivke, šale, anekdote, lirske pesmi, grafiti ipd.) in jih preučujejo ter urejajo.
* Zapisujejo daljše pripovedi (spomini, povedke, bajke, legende, pravljice, epske pesmi ipd.) in jih preučujejo ter urejajo.
* Raziskujejo šege in navade (šege ob praznikih, stara verovanja, vraže, ženitovanjske šege, plesi, slovo učencev od osnovne šole, družabne navade mladih ipd.).
* Raziskujejo otroške igre nekdaj in danes (pastirske igre, družabne igre mestnih otrok ipd.).
* Zapisujejo ledinska imena ali priimke in preučujejo njihov izvor.
* Raziskujejo vidne osebnosti kraja ali lokalne posebneže.
* Raziskujejo stare obrti in začetke industrije v okolju, razvoj šolstva, spreminjanje arhitekturne podobe domačega kraja ali njegovo kulturno ali športno zgodovino.

**Po čem se predmet razlikuje od predmeta VZGOJA ZA MEDIJE – TISK?**

Predmet ŠOLSKO NOVINARSTVO se osredotoča na raziskovanje slovstvene folklore, jezika, nekdanjih običajev, šeg, navad. Predmet VZGOJA ZA MEDIJE – TISK pa se nanaša na aktualne dogodke (intervjuji z zanimivimi osebami, predstavitev aktualnih dogodkov v kraju ipd.). Pri obeh predmetih se zbrano gradivo izdaja v obliki šolskega lista.

Polona Otoničar Pajk, univ. dipl. ped. in prof. slov.

**OBVEZNI IZBIRNI PREDMET: Vzgoja za medije – tisk**

**Komu je predmet namenjen?**

Predmet VZGOJA ZA MEDIJE – TISK je namenjen učencem 7., 8. in 9. razreda. Obiskujejo ga po eno uro tedensko oz. 35 (32) ur letno.

**Kaj bo učencem predmet omogočil?**

Vzgoja za medije bo omogočila učencem dostop do medijev, naučila jih bo analizirati, kritično ocenjevati in izdelovati različne komunikacijske oblike (časopis, televizijske in radijske oddaje, iskanje po internetu itd.). Vzgoja za medije bo medijsko opismenjevala učence za kritično in ustvarjalno uporabo sporočil v medijsko zasičeni družbi. Pri predmetu si bodo učenci pridobili znanje in navade, ki jih bodo iz pasivnih potrošnikov izoblikovali v aktivne državljane.

**Zakaj je ta predmet v tem času dobrodošel?**

Mediji nas zasuvajo z informacijami. Pa so te objektivne in preverljive? Vsak dan znova in čedalje pogosteje so med nami popolna medijska zasičenost sodobnih družb, velik ideološki vpliv medijev, naraščanje pomena informacij, visoka raven medijske produkcije, prevlada vizualne komunikacije, pomembnost izobraževanja mladih ljudi za izzive prihodnosti, nacionalni in internacionalni pritiski na privatizacijo informacij ter deregulacija tiska in RTV‑sistemov.

**Kako je predmet zasnovan?**

Predmet VZGOJA ZA MEDIJE – TISK je zasnovan tako, da so poudarjene medijske teme tiska. Učenci spoznajo tudi skupne značilnosti množičnih medijev, razlike med različnimi načini in oblikami sporočanja: novinarska, umetniška, publicistična besedila, dokument, fotografija, video, film, glasba, internet in znajo razlikovati oglaševanje ter propagando od novinarskega sporočanja. Učenci razumejo, da mediji sveta ne zrcalijo, ampak ga konstruirajo in ustvarjajo. Učenci izdajo več svojih časopisov oziroma razrednih listov, ki jih na koncu leta zberejo v brošuri.

**Katere teme bomo obravnavali?**

* skupne značilnosti medijev,
* nastanek in razvoj množičnih medijev,
* značilnosti tiskanih medijev,
* delitev tiska,
* novinarska etika,
* oglaševanje in propaganda,
* konstrukcija medijske realnosti,
* delo novinarja pri časopisu,
* kako postati kritični medijski posameznik.

Po čem se predmet razlikuje od predmeta ŠOLSKO NOVINARSTVO?

Predmet ŠOLSKO NOVINARSTVO se osredotoča na raziskovanje slovstvene folklore, jezika, nekdanjih običajev, šeg, navad, predmet VZGOJA ZA MEDIJE – TISK pa na aktualne dogodke (intervjuji z zanimivimi osebami, predstavitev aktualnih dogodkov v kraju ipd.). Pri obeh predmetih se zbrano gradivo izda v obliki šolskega lista.

Polona Otoničar Pajk, univ. dipl. ped. in prof. slov.

**LITERARNI KLUB (Videm in PŠ Struge)**

**Mentor: Andreja Polzelnik Marolt, prof. slov. in soc.**

Je enoletni izbirni predmet in se izvaja v 7., 8. ali 9. razredu. Obsega 35 ur (32 ur v 9. razredu) in nadgrajuje slovenščino. Povezuje se z drugimi področji, predvsem z novinarstvom in gledališkim klubom, pa tudi z drugimi učnimi predmeti (zgodovino, geografijo …).

Predmet zajema dve področji: branje in ustvarjanje (pisanje) leposlovnih besedil.

Branje: Učitelj učencem priporoča primerne knjige in sprejema njihove pobude za branje. Vključi se v tekmovanje za bralno značko.

Leposlovno pisanje: To je ustvarjalno pisanje učencev. Učenci pišejo literarna (in novinarska) besedila in jih objavljajo v mladinskem tisku, šolskem glasilu … Predmet literarni klub se povezuje s tekmovanjem za Cankarjevo priznanje (v znanju materinščine).

**Likovno snovanje 1 (Videm in PŠ Struge)**

Mentorica: Svetlana Jakimovska Rodić

Izbirni predmet Likovno snovanje 1 je namenjen dodatnim vsebinam in ponuja vsebinsko razširjen nabor likovnih nalog za učence 7.razreda.

Program je enoleten.

V šolskem letu 2020/2021 bomo spoznavali tehnike animacije od klasičnih (ročno delo) do nadgrajevanje z uporabo digitalnih orodij. Delo bo potekalo v učilnici LUM in kasneje v računalniški učilnici . Uporabljali bomo računalniške programe, spletno kamero in svojo ustvarjalnost.

Delo bo potekalo v skupinah in tudi individualno, ko bomo pripravljali likovna dela na prispele natečaje.

**Izbirni predmet: Likovno snovanje 2**

Mentorica: Svetlana Jakimovska Rodić

Izbirni predmet Likovno snovanje 2 je namenjen dodatnim vsebinam in ponuja vsebinsko razširjen nabor likovnih nalog za učence 8.razreda.

Program je enoleten.

V šolskem letu 2020/2021 bomo spoznavali tehnike animacije od klasičnih (ročno delo) do nadgrajevanje z uporabo digitalnih orodij. Delo bo potekalo v učilnici LUM in kasneje v računalniški učilnici . Uporabljali bomo računalniške programe, spletno kamero, po potrebi tudi mobilne telefone. Najpomembnejše orodje ostaja lastna domišljija in ustvarjalnost.

Delo bo potekalo v skupinah in tudi individualno, ko bomo pripravljali likovna dela na prispele natečaje.

**Izbirni predmet: Likovno snovanje 3**

Mentorica: Svetlana Jakimovska Rodić

Izbirni predmet Likovno snovanje 3 je namenjen dodatnim vsebinam in ponuja vsebinsko razširjen nabor likovnih nalog za učence 9.razreda.

Program je enoleten.

V šolskem letu 2020/2021 bomo z uporabo računalniškega programa Koolcapture klasičnih tehnike animacije risbe in kolaža nadgrajevali z tehniko pikselacije in uporabo mobitelov.

Delo bo potekalo v učilnici LUM in kasneje v računalniški učilnici.

Najpomembnejše orodje ostaja lastna domišljija in ustvarjalnost.

Delo bo potekalo v skupinah in tudi individualno.

**OBDELAVA GRADIV – LES**

**(7., 8., 9. razred PŠ STRUGE)**

**Izvajalec: Mateja Javoršek, profesorica matematike in tehnike**

Izbirni predmet Obdelava gradiv – les je namenjen učencem 7., 8. in 9. razreda in obsega 35 ur letno.

Pri izbirnem predmetu učenci napravijo sintezo znanj in veščin s področja obdelave gradiv, ki so jih pridobili v 6. razredu pri predmetu tehnika in tehnologija in v nižjih razredih. Osnovno gradivo za izdelavo predmetov je les, ki ga kombiniramo z drugimi gradivi. Orodja in obdelovalni postopki so praviloma ročni. Od strojev uporabijo le vibracijsko žago, električni vrtalni stroj in tračni ali kolutni brusilnik.

Pouk je zastavljen tako, da učenci pridobijo znanje in spretnosti na način, ki jim je najljubši – **to je s praktičnim delom.** Strmeli bomo k izdelavi izdelkov, ki bodo zanimivi za učence, uporabni in s katerimi bomo dosegli cilje iz učnega načrta. Učenci se bodo pri praktičnem delu naučili: načrtovati izdelek, izdelati tehnično dokumentacijo, prepoznati osnovne tehnološke lastnosti gradiv in jih uporabiti pri izdelavi, pravilno in varno uporabljati orodja, pripomočke in stroje. Posebno pozornost bomo namenili spoznavanju varnega dela z orodji, stroji in pripomočki in uporabi zaščitnih sredstev, ki so za to potrebna.

Pri izdelavi izdelkov bodo učenci odkrivali in razvijali svoje sposobnosti, oblikovali pozitiven odnos do lastnega dela, ter se navajali na delo v skupini. Učencem bomo skušali približati pozitiven odnos do tehnike in jih navdušiti za tehniške poklice.

Pri pouku bomo potrebovali delovno gradivo Obdelava gradiv – les (založba Izotech), ki vsebuje vse potrebno za izdelavo izdelkov.

**OBDELAVA GRADIV: LES (Videm)**

Pri izbirnem predmetu obdelava gradiv: les učenci spoznavajo lesna gradiva ob oblikovanju in izdelavi predmetov iz lesa.

Na ta način spoznavajo postopke oblikovanja, načrtovanja, obdelave, ugotavljajo lastnosti lesa, izbirajo ustrezna orodja in stroje. Izdelki so navadno izbrani tako, da so uporabni, zabavni ali obogatijo učenčevo okolje. Večina izdelkov pri obdelavi gradiv: les naj bi nastala po zamislih učencev, na podlagi projektnega dela (od zbiranja idej, preko načrtovanja do izdelave predmeta).

Ob izdelavi predmetov se naučijo pravilno poimenovati in varno uporabljati posamezna orodja, stroje, lepila, premaze in spojne elemente.

Učenci ovrednotijo tudi uporabnost in estetsko vrednost svojega izdelka. Izračunajo vrednost in določijo ceno izdelka ter ocenijo možnosti za prodajo.

Z uspešnim delom in končanim izdelkom si oblikujejo pozitivno samopodobo, odkrivajo in razvijajo svoje sposobnosti in spoznavajo poklice, ki so na različne načine povezani z lesom.

Predmet je zlasti primeren za mladostnike, ki imajo veselje s praktičnim delom obdelave lesa. Glede na to, da živimo sredi bogatih gozdov, je les pomemben material za številne izdelke in vir dohodka za mnoge prebivalce v naši okolici. Verjetno se bo kasneje v življenju marsikdo ukvarjal tudi z obdelavo lesa bodisi v obrti, industriji ali pa za ustvarjalno preživljanje prostega časa.

Učiteljica obdelave gradiv: Marija Babič

**RAČUNALNIŠTVO**

**Barbara Blatnik**

Pri pouku učenci spoznavajo pomen in vlogo računalnika v sodobni družbi. Pri tem z njim iščejo, zbirajo, obdelajo, oblikujejo, predstavijo in vrednotijo aktualne informacije, ki jih zanimajo pri delu doma, v šoli in pri zabavi.

Učenci lahko izberejo predmet računalništvo v 7., 8. in/ali 9.razredu. Računalništvo je razdeljeno na tri sklope:

UREJANJE BESEDIL

Urejanje besedil je prvi izbirni predmet iz računalniškega sklopa izbirnih predmetov. Namenjen je učencem 7. razreda, lahko pa ga obiskujejo tudi učenci 8. in 9. razreda.

Pri predmetu bomo podrobneje spoznali računalnik. Pogledali si bomo zgodovinski razvoj, zgradbo in delovanje računalnika. Ko bomo spoznali osnove, se bomo naučili urejati in oblikovati besedilo z urejevalnikom besedil. Za konec se bomo naučili urejati besedilo na spletu, s spletnim urejevalnikom besedil. Učenci se bodo tekom leta naučili uporabljati elektronsko pošto in spoznali nekaj o varnosti in etiki na internetu.

MULTIMEDIJA

Multimedija je drugi izbirni predmet iz računalništva. Namenjen je učencem 8. in 9. razreda, ki si želijo nadgraditi svoje znanje iz računalništva.

Pri predmetu Multimedija bomo spoznali večpredstavnost na računalniku. Spoznali bomo različne predstavitve informacij (slikovna, zvočna in video predstavitev informacij). Ko bomo osvojili osnove, se bomo lotili izdelovanja kratkega filmčka. Nadaljevali bomo z izdelavo kvalitetne računalniške predstavitve. Naučili se bomo, kako v PowerPointu zanimivo animiramo predmete, in izdelali preprosto animacijo (fotoknjigo, strip, reklamo). Za konec pa se bomo naučili še nekaj osnov programiranja. S programom Scratch bomo ustvarili programirano animacijo.

RAČUNALNIŠKA OMREŽJA

**Računalniška omrežja** so tretji izbirni predmet iz računalniškega sklopa. Namenjen je učencem 9. razreda, ki so obiskovali že oba izbirna predmeta (UBE in MME), vendar to ni pogoj. Predmet lahko obiskuješ tudi, če še nisi devetarček in nisi obiskoval UBE in MME.



Začeli bomo s spoznavanjem računalniških omrežij, našteli nekaj primerov različnih omrežij in podrobneje spoznali internet. Naučili se bomo, kako postaviti domače omrežje. Spoznali bomo programski jezik HTML, ki je osnova vsem urejevalnikom spletnih strani. Ko bomo spoznali osnove, bodo učenci ustvarili svojo prvo spletno stran. Naučili se bomo, kako ustvariti in postaviti zanimivo, dobro in uporabno spletno stran. Za konec se bomo naučili nekaj osnov programiranja (kaj je algoritem, diagram poteka in računalniški program). V programskem okolju Scratch bomo sprogramirali preprosto računalniško igrico.

**Pouk pri računalniških predmetih se bo izvajal v računalniški učilnici. Sestavljen bo iz predavanja snovi, ki bo potekalo frontalno s sodelovanjem, diskusijo in demonstriranjem, vodenega učenja in skupinskega in samostojnega dela. Ves čas izobraževanja je v ospredju aktivna vloga učencev in njihov osebni, strokovni in jezikovni razvoj. Računalniške predmete bo učila učiteljica Barbara Blatnik. Predmet se bo izvajal eno uro tedensko.**

**UREJANJE BESEDIL**

**Mentor : Janez Žnidaršič**

**35 ur v šolskem letu (1 ura na teden)**

Urejanje besedil je prvi izbirni predmet iz računalniškega sklopa izbirnih predmetov.

Pri predmetu bomo podrobneje spoznali računalnik. Pogledali si bomo zgodovinski **razvoj, zgradbo in delovanje računalnika**.

Ko bomo spoznali osnove, se bomo naučili urejati in oblikovati besedilo z **urejevalnikom besedil**. Za konec se bomo naučili urejati besedilo na spletu, s **spletnim urejevalnikom** besedil (**blog**).

Učenci se bodo tekom leta naučili uporabljati elektronsko pošto in spoznali osnove **varnosti in etike na internetu**.

PRIDOBIVANJE OCEN : Učenci izdelajo seminarsko nalogo z določeno vsebino in jo predstavijo sošolcem in sošolkam.

Predmet je prilagojen predznanju učencev in je namenjen tako začetnikom kot tudi učencem, ki že imajo nekaj znanja pri delu z računalnikom, saj svoje znanje nadgrajujejo z zahtevnejšimi vsebinami. Znanje pridobljeno pri tem predmetu lahko učenci uporabijo pri pisanju referatov, seminarskih in raziskovalnih nalog pri drugih predmetih.  
Vsak učenec dela za svojim računalnikom ter na koncu samostojno izdela projektno nalogo, pri kateri si temo izbere sam. Računalnik doma ni potreben.

**OBVEZNI IZBIRNI PREDMET: MULTIMEDIJA**

**Mentor : Janez Žnidaršič**

**35 ur v šolskem letu (1 ura na teden)**

Učenci pri predmetu izvajajo več različnih vaj s področja multimedije. Tako spoznajo delo z različnimi napravami in programi, ki so pri takšnem delu potrebni. Z učenci obdelujemo slike, izdelamo vizitko, obdelamo video, obdelujemo zvok in izdelamo predstavitev.

Pri predmetu MULTIMEDIJA se boste naučili uporabljati veliko programov, s katerimi lahko izdelujete ali predelujete različne gradnike multimedije:

-        Slika: PhotoFiltre(obdelava fotografij) in Gimp (animacije in obdelava fotografij)

-      Film: Windows Movie Maker (izdelava kratkega filma in stop animacije)

    -   Zvok: Audacity (urejanje zvočnega posnetka)

-      Prezentacija: PowerPoint (izdelava elektronske prosojnice), Google drive (izdelava elektronske prosojnice na spletu), Prezi (izdelava dinamični elektronskih prosojnic na spletu).

PRIDOBIVANJE OCEN: Ne bo spraševanja niti pisanja testov. S številčnimi ocenami bomo ocenjevali postopke nastajanja izdelkov, izdelke same in učenčev odnos do predmeta.

Predmet je prilagojen učencem, ki že imajo nekaj znanja pri delu z računalnikom. Znanje pridobljeno pri tem predmetu lahko učenci uporabijo pri izdelavi računalniških predstavitev pri drugih predmetih ter predstavitvah najrazličnejših projektov, ki jih na šoli ne manjka.

**OBVEZNI IZBIRNI PREDMET: RAČUNALNIŠKA OMREŽJA**

**Mentor : Janez Žnidaršič**

**35 ur v šolskem letu (1 ura na teden)**

Pri predmetu pridobivamo in razvijamo znanja in veščine o **uporabi računalnika**, ki so dandanes vse pomembnejša, saj se računalniki vse več uporabljajo. Znanja, ki jih boš pridobil/a, ti bodo prišla prav pri **ostalih predmetih**, v **srednji šoli** in pri **vsakdan**jih opravilih z računalnikom.

Predmet obsega tematiko:

* osnove in zgradba računalniških omrežij,
* kaj je internet, IP, domena, strežnik, vozlišče, ipd.,
* selektivno iskanje in kritično ovrednotenje informacij na internetu (slike, besedilo, video, zvok, …),
* programski jezik HTML – osnovni ukazi,
* izdelava spletne strani
* samostojna izdelava projektne naloge.

PRIDOBIVANJE OCEN : Učenci izdelajo seminarsko nalogo in spletno stran z določeno vsebino in jo predstavijo sošolcem in sošolkam.

Predmet je prilagojen predznanju učenk in učencev, namenjen je tako začetnikom kot tudi učencem, ki že imajo nekaj znanja pri delu z računalnikom, saj svoje znanje nadgrajujejo z zahtevnejšimi vsebinami.

**IZBIRNI PREDMET: PROJEKTI IZ FIZIKE IN EKOLOGIJE**

**Učitelj: Renata Pelc, prof. ma – fi**

**Št. ur: 35 ur letno**

**Kratka predstavitev**

**Vsi učenci, ki imate radi naravo, boste pri tem predmetu lahko našli nekaj zase. Predmet bo temeljil na poskusih, ki jih bomo izvajali največ v naravi, nekaj v razredu. Pripomočki bodo preprosti ( tehtnica, menzura, palice, termometri, metri, plastenke,…). Pouk bo potekal v sproščenem in delovnem vzdušju. Svojo oceno boste pridobili z izdelavo enostavnega poskusa in predstavitvijo pred učenci ( v obliki referata).**

**Splošni cilji predmeta:**

**Učenci se bodo učili razumeti pojave v naravi in učili se bodo meriti preproste fizikalne količine.**

**Operativni cilji predmeta:**

* **spremljanje razvoja vremena**
* **merjenje količin padavin z improviziranim dežemerom**
* **merjenje višine snežne odeje in debeline novega snega**
* **opazovanje izhlapevanja luž**
* **merjenje količine vode v prsti s tehtanjem**
* **merjenje temperature zraka v senci, na soncu, v avtu**
* **opazovanje kalnosti v stoječi in tekoči vodi**
* **usedanje kalnosti vode**
* **preperevanje in gnitje organskih snovi**
* **odpadanje listov**
* **izjemni pojavi v naravi**

**K temu predmetu se lahko prijavijo učenci 7. , 8. in 9. razredov, predvsem pa tisti, ki bi želeli spoznati in vedeti kaj več o pojavih v naravi, ki so prisotni ves čas, pa sploh največkrat za njih ne vemo.**

**Renata Pelc, prof. ma fi**

**IZBIRNI PREDMET: SONCE, LUNA, ZEMLJA- astronomija**

**Učitelj: Renata Pelc, prof. ma – fi**

**Št. ur: 35 ur letno**

**Kratka predstavitev:**

**Pri predmetu bodo učenci skozi leto spoznavali naslednje teme:**

**KAJ JE ASTRONOMIJA**

* Astronomija je ena najstarejših naravoslovnih znanosti
* Nekaj iz zgodovine astronomije
* Kaj proučuje astronomija
* Področja astronomije

**SONCE**

* Sonce je naravno svetilo
* Sonce je razsežno svetilo
* Ali je Sonce okrogla ploskev ali svetleča krogla?
* Sonce od vzida do zaida

**LUNA**

* Ali je tudi Luna okrogla?
* Lunine mene in njihovo prikazovanje
* Lunino površje

**ZEMLJA**

* Ali je Zemlja krogla?
* Zemljino površje
* Primerjava površja med Zemljo in Luno

**SONCE, ZEMLJA IN LUNA**

* Oddaljenost Sonca in Lune od Zemlje
* Kroženje in vrtenje Zemlje ter Lune
* Zorni kot Sonca in Lune
* Polmer Lune
* Polmer Sonca
* Prikazovanje sistema Sonce – Zemlja – Luna
* Sončev in Lunin mrk

**GLOBALNI CILJI**

* Učenci načrtujejo in izvajajo preprosta opazovanja
* Razvijajo mišljenje s pripravo opazovanja in analizo pridobljenih ugotovitev
* Razvijajo sposobnost abstraktnega mišljenja
* Razvijajo kritičen in toleranten odnos do okolice ob spoznavanju mej svojih spoznanj
* Razvijajo sposobnost in željo za samostojno izobraževanje s pomočjo različnih virov znanja

**OPERATIVNI CILJI**

* Primerja Sonce; Luno in Zemljo in ugotovi, da je samo Sonce vir svetlobe, da so vsa tri telesa krogle, da imata Zemlja in Luna trdno površino gorami in kraterji, da je Sonce veliko bolj oddaljeno kot Luna
* Spozna gibanje Zemlje okrog Sonca in si pri tem pomaga s preprostimi modeli: heliocentriči pogled, pogled na Sonce, Luno in Zemljo iz vesolja, pogled na Sonce in Luno z Zemlje, združitev obeh pogledov – pomen gledišča.

Poleg teoretičnih ur so predvidena tudi opazovanja, ki jih bomo izpeljali ( opazovanje Sonca, opazovanje nočnega neba, opazovanje nočnega neba skozi teleskop).

Učenci bodo ocenjeni tako, da bodo pripravili predstavitev teme, vnaprej pa bodo seznanjeni s kriteriji ocenjevanja.

K predmetu se lahko prijavijo učenci 7., 8. In 9. Razreda, predvsem pa tisti, ki bi radi bolj spoznali skrivnosti astronomije.

**– ŠAHOVSKE OSNOVE**

**OB ZAČETKU POUKA v šol. letu 2021/2022**

|  |
| --- |
| Naziv ID: Izbirni predmet ŠAH 1 – Šahovske osnove |
| Ciljna skupina: učenci/učenke 7., 8., 9. razreda |
| Št. ur: 35 |
| Način izvedbe: ena ura tedensko |

1. **Vzgojno-izobraževalne vsebine**

**-**temeljne vsebine šahovske igre in osnov šahovske teorije

-pravila gibanja figur ter glavna pravila igre

-vrednosti šahovskih figur

-osnovne šahovske taktike

**II. Vzgojno-izobraževalni cilji**

-učenci razvijajo svoje umske sposobnosti

-učenci se šahovsko opismenijo

-učenci razvijajo veščine in navade šahovskega analitičnega dela, strokovnega komuniciranja in timskega dela

**III. Predvideni rezultati**

-učenci se naučijo igrati šah in matirati nasprotnika

**IV. Drugo**

Enoletni program ŠAH 1 šahovsko opismenjuje, kasneje pa se navezuje v programa ŠAH 2 in ŠAH 3. Ti trije programi, skupaj s praktičnimi izkušnjami s šahovskih tekmovanj (ki se jih bomo udeležili), tvorijo osnovno šahovsko izobrazbo.

Pri izbirnem predmetu bomo spoznali Šah kot:

- šport (umski in duševni)

- vzgoja (odlike mišljenja in osebnosti)

- kultura (dediščina mnogih civilizacij)

- etika (poštenost, ustvarjanje, borba)

- znanost (zakonitosti, teorija, didaktika)

- umetnost (vrhunske šahovske stvaritve)

**ŠAH 2 – ŠAHOVSKO KOMBINIRANJE**

**OB ZAČETKU POUKA v šol. letu 2021/2022**

|  |
| --- |
| Naziv ID: Izbirni predmet ŠAH 2 – Šahovsko kombiniranje |
| Ciljna skupina: učenci/učenke 7., 8., 9. razreda |
| Št. ur: 35 |
| Način izvedbe: ena ura tedensko |

1. **Vzgojno-izobraževalne vsebine**

-učenci usvojijo kombinacijske prvine

- učenci znajo rešiti preproste vezavne in baterijske kombinacije

- učenci znajo uporabiti značilnosti posameznih figur v kombinacijah

- učenci spoznajo navodila za menjave

- učenci znajo izračunati velikost žrtev in primerjati njihove različne vrste

**II. Vzgojno-izobraževalni cilji**

-učenci razvijajo svoje umske sposobnosti

-učenci razvijajo veščine in navade šahovskega analitičnega dela, strokovnega komuniciranja in timskega dela

**III. Predvideni rezultati**

-učenci se naučijo šahovsko kombinirati

**IV. Drugo**

Enoletni program ŠAH 2 šahovsko opismenjuje, kasneje pa se navezuje v programa ŠAH 1 in ŠAH 3. Ti trije programi, skupaj s praktičnimi izkušnjami s šahovskih tekmovanj (ki se jih bomo udeležili), tvorijo osnovno šahovsko izobrazbo.

Pri izbirnem predmetu bomo spoznali Šah kot:

- šport (umski in duševni)

- vzgoja (odlike mišljenja in osebnosti)

- kultura (dediščina mnogih civilizacij)

- etika (poštenost, ustvarjanje, borba)

- znanost (zakonitosti, teorija, didaktika)

- umetnost (vrhunske šahovske stvaritve)

**ŠPORT ZA SPROSTITEV**

**Alenka Leskovar**

Pri športu za sprostitev bomo ponudili več športnih panog. To so: badminton, namizni tenis, odbojka, nogomet, fitnes, tek na smučeh in streljanje. Z naštetimi športi bi radi pripomogli k širjenju športne zavesti, prijateljskega druženja, veselja, zdravega tekmovalnega odnosa. S tem pripomoremo k aktivnemu stilu življenja, katerega gibanje je osnovno vodilo. Menimo, da bo vadba pestrejša, saj bomo učencem ponudili poleg osnovnih nalog tudi zahtevnejše naloge.

FITNES

Pri fitnesu se bodo naučili uporabljati fitnes naprave, spoznali bodo različne načine vadbe za povečanje mišične mase, za izgubo maščobe in za ohranjanje kondicije.

BADMINTON

Pri badmintonu se bodo na začetku seznanili z osnovami, nato pa svoje znanje stopnjevali. Učenci se bodo naučili forhend in bekend servis, forhend in bekend dolga žoga, forhend in bekend krajšana žoga, igra na mreži in igro dvojic. Pri teoretičnih vsebinah se bodo naučili pravil igre in način štetja.

NAMIZNI TENIS

Pri namiznem tenisu se bodo podobno kot pri badmintonu seznanili z osnovami, nato pa svoje znanje stopnjevali. Učenci, ki že imajo nekaj znanja, se bodo učili težjih elementov.

ODBOJKA

Pri odbojki bodo svoje znanje nadgrajevali. Seznanili se bodo z zgornjim servisom, napadalnim udarcem, blokom ter z igro 6:6. Pridobljeno znanje bodo uporabili na šolskih tekmovanjih, kjer so se učenci v prejšnjih letih odlično odrezali. Z večjim številom ur in pogostejšo vadbo bomo poskusili dvigniti nivo odbojkarskega znanja

NOGOMET

Pri nogometu bodo svoje znanje nadgrajevali. Pridobljeno znanje bodo uporabili na šolskih tekmovanjih, kjer so se učenci v prejšnjih letih odlično odrezali. Z večjim številom ur in pogostejšo vadbo bomo poskusili dvigniti nivo znanja.

TEK NA SMUČEH

Pri teku na smučeh se bomo seznanili z opremo teka na smučeh. Začeli bomo z osnovami klasične tehnike teka na smučeh.

STRELJANJE (ob zagotovitvi opreme in varnosti)

Pri streljanju bi se seznanili z puško in seznanili z osnovami streljanja.

Če nam bo situacija dopuščala, si bomo ogledali tekmo v nogometu ali odbojki.

Vse športne discipline bomo enakomerno razdelili. Prilagodili se bomo teku in na smučeh ter streljanju. Tek na smučeh je odvisen od vremena in snega.

Pri streljanju pa se bomo prilagodili strelišču in varnosti.

**Načini prehranjevanja (Videm in PŠ Struge, 9. razred)**

**Mentor: Tina Kurent, Ema Zajc ali Dragica Volek**

**32 ur**

**šolsko leto 2021/2022**

OPIS PREDMETA

Učni načrt predvideva v okviru izbirnega predmeta 4 učne teme:

* Prehranjenost (nedohranjenost, prenahranjenost)
* Tradicionalni in drugačni načini prehranjevanja (spoznajo slovenske narodne jedi)
* Prehrana v različnih starostnih obdobjih (otroštva, odrasli dobi, v obdobju starosti, nosečnosti)
* Prehrana v posebnih razmerah

Pri izbirnem predmetu Načini prehranjevanja učence poučujemo o prehrani z vidika zagotavljanja in varovanja zdravja. Učijo se o pomembnosti zdrave prehrane, obravnavajo načine prehranjevanja in prehrano v različnih starostnih obdobjih življenja in v posebnih razmerah. Razvijajo sposobnosti uporabe, povezovanja in tvornega mišljenja za preudarno odločanje o lastni prehrani, predvsem v smislu zagotavljanja zdravja.

Izbirni predmet je namenjen učencem 9. razreda v Strugah v obsegu 32 ur. Učenci nadgrajujejo vsebine, ki so jih pridobili pri rednem predmetu gospodinjstvo.

**SODOBNA PRIPRAVA HRANE (Videm in PŠ Struge)**

****

Izbirni predmet je namenjen učencem 7. in 8. razreda; obseg: 35 (32) ur.

MENTOR: Tina Kurent, Ema Zajc ali Dragica Volek

**O ČEM SE BOMO UČILI IN KAJ BOMO POČELI?**

• **HRANLJIVE SNOVI V POVEZAVI Z ZDRAVJEM** 🡪 Utrdili bomo znanje o hranilni, biološki in energijski vrednosti živil; izdelali plakate na temo razvrščanja živil v posamezne skupine po hranilni vrednosti itd.

• **KAKOVOST ŽIVIL IN JEDI** 🡪 Spoznali bomo pojem varne hrane, ugotavljali vzroke kvara živil in posledice zastrupitev s hrano; iskanje informacij v različnih virih in na spletu, anketa, priprava in ocenjevanje jedi.

• **PRIPRAVA ZDRAVE HRANE** 🡪 **Praktično delo učencev** (izbiranje receptov, podajanje lastnih idej, kuhanje, priprava pogrinjkov, ocenjevanje jedi).

• **PREHRANSKE NAVADE** 🡪 Analizirali bomo lastne prehranske navade, ugotavljali posledice slabih prehranskih navad, izdelali načrt kako izboljšati prehranske navade ter spremljali lastni napredek.

**NAČINI PRIDOBIVANJA OCEN:** ustno in ocena predstavitve plakata, ocena praktičnega dela priprave jedi.

**SPLOŠNI CILJI PREDMETA**

Učenci:

* razvijajo sposobnosti uporabe, povezovanja in tvornega mišljenja za preudarno odločanje o lastni prehrani predvsem v smislu zagotavljanja zdravja;
* nadgrajujejo vsebine, ki so jih pridobili pri rednem predmetu gospodinjstvo;
* poglabljajo znanja z vidika usmerjanja v nadaljnje šolanje na agroživilskih, gostinsko-turističnih in zdravstvenih šolah;
* razvijajo individualno ustvarjalnost.

**FILMSKA VZGOJA 1: KAJ JE FILM**

Poučuje: Klavdija Kos Fijolič

Izbirni predmet Filmska vzgoja: Kaj je film je enoletni predmet, ki ga lahko izberejo učenci **7. razreda centralne šole Dobrepolje in PŠ Struge** in obsega 35 ur.

Temeljni namen predmeta je, da se učenci seznanijo z osnovami filmske umetnosti, zvrstno, žanrsko in tehnološko ter da se preskusijo v dveh vlogah: v vlogi aktivnega filmskega gledalca (ogledu filma sledi razprava) in v vlogi filmskega ustvarjalca (miniaturne filmske delavnice).

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost. Poudarek predmeta je na vzgoji gledalca, ki film doživlja in ga razume kritično ter ustvarjalno.

Osrednja dejavnost je ogled filma z razpravo, skozi katero bodo učenci spoznali temeljne vrste in osnovne oblike filma, se seznanili s ključnimi prvinami filmskih žanrov, spoznali osnove filmske tehnologije in proces nastajanja filma, spoznali razlike v pristopih in tehnikah animiranega filma. Filmska vzgoja tako razvija sposobnost gledanja, nato navade opredeljevanja in nazadnje še sposobnost ocenjevanja filma.

V ustvarjalnem delu predmeta Filmska vzgoja: Kaj je film bodo učenci ustvarili **kratki animirani film** (izbira zgodbe, tehnike, delitev vlog: režiser, glavni animator in soanimator, snemanje, montaža, projekcija, analiza že videnih filmov učencev).

**FILMSKA VZGOJA 2: FILMSKI ŽANRI**

Poučuje: Klavdija Kos Fijolič

Izbirni predmet Filmska vzgoja: Filmski žanri je enoletni predmet, ki ga lahko izberejo učenci **8.** **razreda centralne šole Dobrepolje in PŠ Struge** in obsega 35 ur.

Temeljni namen predmeta je, da se učenci seznanijo z osnovami filmske umetnosti, zvrstno, žanrsko in tehnološko ter da se preskusijo v dveh vlogah: v vlogi aktivnega filmskega gledalca (ogledu filma sledi razprava) in v vlogi filmskega ustvarjalca (miniaturne filmske delavnice).

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost. Poudarek predmeta je na vzgoji gledalca, ki film doživlja in ga razume kritično ter ustvarjalno.

Osrednja dejavnost je ogled filma z razpravo, skozi katero bodo učenci spoznali filmsko ustvarjalnost in najvidnejše predstavnike (slovenske in tuje), spoznali vidike zgradbe filmske pripovedi, se seznanili z osnovnimi filmskimi izraznimi elementi igrane produkcije in razumeli, da filmski ustvarjalni proces poteka etapno. Filmska vzgoja tako razvija sposobnost gledanja, nato navade opredeljevanja in nazadnje še sposobnost ocenjevanja filma.

V ustvarjalnem delu predmeta Filmska vzgoja: Filmski žanri bodo učenci ustvarili **kratki igrani film** (predpriprava, izbira tematike in žanra, idejna zasnova, lokacija, snemanje, montaža, projekcija, analiza že videnih filmov učencev).

**FILMSKA VZGOJA 3: UMETNOST IN DRUŽBA**

Poučuje: Klavdija Kos Fijolič

Izbirni predmet Filmska vzgoja: Umetnost in družba je enoletni predmet, ki ga lahko izberejo učenci **9. razreda centralne šole Dobrepolje in PŠ Struge** in obsega 32 ur.

Temeljni namen predmeta je, da se učenci seznanijo z osnovami filmske umetnosti, zvrstno, žanrsko in tehnološko ter da se preskusijo v dveh vlogah: v vlogi aktivnega filmskega gledalca (ogledu filma sledi razprava) in v vlogi filmskega ustvarjalca (miniaturne filmske delavnice).

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost. Poudarek predmeta je na vzgoji gledalca, ki film doživlja in ga razume kritično ter ustvarjalno.

Osrednja dejavnost je ogled filma z razpravo, skozi katero bodo učenci razčlenili in spoznavali načine sprejemanja filma, spoznali načine obravnave družbenih vprašanj v igranih in dokumentarnih filmih, razumeli družbeni vidik filmske ustvarjalnosti, spoznali osnove dokumentarnega filma, odkrili in opredelili poglavitne razlike med igranim in dokumentarnim filmom. Filmska vzgoja tako razvija sposobnost gledanja, nato navade opredeljevanja in nazadnje še sposobnost ocenjevanja filma.

V ustvarjalnem delu predmeta Filmska vzgoja: Umetnost in družba bodo učenci ustvarili **kratki dokumentarni film** (predpriprava, izbira tematike in prizorišča snemanja, snemanje, montaža, projekcija, analiza že videnih filmov učencev).

**ETNOLOGIJA – KULTURNA DEDIŠČINA IN NAČINI ŽIVLJENJA**

Poučuje: Klavdija Kos Fijolič

Izbirni predmet Etnologija – kulturna dediščina in načini življenja v obsegu 35 ur lahko izberejo učenci v **8. in 9. razredu centralne šole Dobrepolje in PŠ Struge**.

Splošni cilji:

- spoznati različne oblike načina življenja v različnih kulturah in časovnih obdobjih,

- seznaniti se z drugačnostmi in podobnostmi različnih ljudstev po svetu,

- spodbuditi zanimanje za lastno kulturno dediščino,

- spoznati vrednote drugih kultur in se naučili strpnosti.

Učenci bodo različne kulture in ljudstva spoznavali z:

• ustvarjalnim delom v skupini ali dvojicah,

• s samostojnim delom,

• ogledi video posnetkov, filmov, delom z računalnikom,

• iskanjem iz virov in literature,

• s pogovori in

• igranjem vlog ter drugimi metodami v dogovoru z učenci (petje, ples, priprava hrane, …).

Če te zanima, katero ljudstvo se pozdravi z glasnim krikom, katero ljudstvo se nikoli ne umiva, zakaj Japonci praznujejo dan zelenja, v kaj verujejo Laponci in še mnogo več, je predmet Etnologija prava izbira zate.

**ZGODOVINA - ODKRIVAMO PRETEKLOST MOJEGA KRAJA**

Poučuje: Klavdija Kos Fijolič

Izbirni predmet Zgodovina – Odkrivamo preteklost mojega kraja v obsegu 35 ur lahko izberejo učenci v **7. in 8. razredu centralne šole Dobrepolje in PŠ Struge.**

Splošni cilji:

– razširjajo in poglabljajo znanje o najpomembnejših dogodkih iz obče in nacionalne zgodovine, s poudarkom na vplivu obče zgodovine na nacionalno;

– ob poglabljanju in razširjanju znanja iz slovenske zgodovine razvijajo zavest o narodni identiteti in državni pripadnosti;

– z raziskovalnim učenjem poglabljajo in razširjajo znanje o življenju, delu in miselnosti ljudi v posameznih zgodovinskih obdobjih in vzrokih za njihovo spreminjanje;

– razvijajo razumevanje in spoštovanje različnih kultur, ver, ras in skupnosti;

– na primerih iz krajevne zgodovine presojajo pomen ohranjanja kulturne dediščine;

Učenci bodo spoznavali:

- srednjeveške zgodbe (srednjeveške igrače, zabava, črna smrt, kužna znamenja, higiena, oblačila, moda, sejmi, vitezi, križarske vojne, bojevanje, vojskovanje, trubadurji, ljudsko verovanje, čarovništvo),

- kako smo potovali (razvoj prometnih sredstev in vrste prometa, prehodnost slovenskega ozemlja in razvoj prometnega omrežja, kopenski, vodni in zračni promet),

- Slovenci kot vojaki (črna, kmečka vojska, narodne straže, slovenski vojaki v avstro-ogrski vojski, vojaki in vojskovanje v prvi svetovni vojni, med obema vojnama, v drugi svetovni vojni, čas osamosvojitve Slovenije, Nato, tujska legija),

- selitve skozi zgodovino (vzroki, oblike, vrste, izseljevanje, otroci in selitve).

Če te zanima, čas srednjega veka, kako smo potovali v preteklosti, kakšni smo bili Slovenci kot vojaki in pa selitve skozi čas ti je predmet pisan na kožo, saj bomo to spoznavali s ustvarjalnim delom v skupini ali dvojicah, s samostojnim delom, ogledi video posnetkov, filmov, delom z računalnikom, iskanjem iz virov in literature, s pogovori in igranjem vlog ter drugimi metodami v dogovoru z učenci (petje, ples, priprava hrane, …).

UČITELJICA: Magdalena Tanko

**Izbirni predmeti – šola Videm**

**Matematične delavnice**

Matematična delavnica je naravoslovni-tehnični izbirni predmet, pri katerem učenci pridobijo izkušnje in jih povezujejo z matematičnimi znanji pridobljenimi pri rednem pouku. Poudarek je na izkustvenem učenju vsebin in poglabljanju matematičnih znanj v smereh, ki niso neposredno vezane na matematično znanje. Razvijajo sposobnost izražanja svojega matematičnega znanja. Oblikujejo pozitiven odnos do matematike, razvijajo sposobnost opazovanja lastne matematične dejavnosti. Razvijajo prostorsko predstavljivost, učijo se celovitega načrtovanja in razvoja matematične dejavnosti. Spoznajo matematiko kot delo več generacij in narodov.

**Predmet je namenjen učencem različnih matematičnih sposobnosti. Vsebina in oblika dela v razredu se prilagaja interesom in sposobnostim učencem. Ocenjevanje znanja je prilagojeno oblikam dela in se bistveno razlikuje od ocenjevanja pri rednem pouku.**

**MATEMATIČNA DELAVNICA 7**

Izberejo lahko učenci: **7. razred**Števil ur: **35 – 1 ura tedensko**

**Vsebina predmeta po sklopih:**

**LOGIKA**

* s premislekom zna rešiti logične besedilne naloge,
* rešiti naloge s pomočjo grafične ali diagramske ponazoritve,
* rešiti razvedrilne naloge, ki temeljijo na interpretaciji teksta.

**ŠTETJE**

* uporabi pri preštevanju pravilo vsote oz. produkta,
* opisati graf,
* ponazoriti kombinatorično situacijo z grafom in spretno prešteti veje,
* sistematično izpisati razporeditve in izbore objektov ter jih povezati z drevesi oz. z pravilom produkta.

**NENAVADNA ARITMETIKA**

* poznavanje rimskega zapisa,
* kreativno uporabljanje različne vrste zapisov števil,
* spoznavanje manj znanih pisnih računskih algoritmov,
* ustvarjalno razmišljanje o običajnih algoritmih,
* računanje z ostanki pri deljenju,
* uporabljanje pravila prirejanja števil.

**TLAKOVANJE**

* tlakovanje ravnine,
* osnovna načela tlakovanja,
* uporaba simetrije,
* utemeljitev določenih lastnosti likov pri tlakovanju.

**MATEMATIČNA DELAVNICA 8**

**Izberejo lahko učenci:** 8. in 9. razreda (tudi če niso obiskovali matematične delavnice 7)  
**Števil ur:** 35 – 1 ura tedensko

**Vsebina predmeta po sklopih:**

**ZGODOVINA MATEMATIKE**

* Poznati matematiko kot kulturni pojav , vedeti ,da se dojemanje in način ukvarjanja z matematiko skozi zgodovino spreminjata in tako se spreminja njen pomen,
* Iskati vire in samostojno pridobiti informacije o matematiki iz različnih kultur.

**DRUGAČNA GEOMETRIJA**

* poznati geometrijske like, telesa in njihove lastnosti (tangram, origami),
* upodobiti geometrijske lastnosti likov in teles pri konstrukcijah iz raznih materialov,
* uporabiti svoje geometrijsko znanje pri konstrukcijah z nadstandardnimi orodji (deščica, kozarec).

**GEOMETRIJA S PREPOGIBANJEM PAPIRJA**

* konstruirati preproste geometrijske like s prepogibanjem papirja,
* preveriti geometrijske lastnosti likov z rokovanjem materiala (s prepogibanjem papirja),
* z geometrijskimi argumenti utemeljiti preprosto konstrukcijo s prepogibanjem papirja,
* spoznati najosnovnejše o topologiji ploskev (ploskev, rob, ploskev, stran, dvostranske in enostranske ploskve).

**MATEMATIČNA DELAVNICA 9**

**Izberejo lahko učenci:** 9. razreda (tudi če niso obiskovali matematično delavnico 7 ali 8)  
**Števil ur:** 32 – 1 ura tedensko

**Vsebina predmeta po sklopih:**

**DIOFANTSKE ENAČBE IN ARITMETIČNE UGANKE:**

• prepoznati (linearne) diofantske enačbe in jih razlikovati od ostalih navadnih enačb,  
• rešiti preprosto diofantsko enačbo s smiselnim poskušanjem,  
• iz besedilne naloge izluščiti diofantsko enačbo,  
• sestaviti besedilno nalogo o odnosu med celoštevilskimi količinami.

**TELESA IN PROSTORI:**• prepoznati in poimenovati pravilna telesa,  
• ob modelu opisati zahtevnejša telesa (pravilna, arhimedska telesa),  
• ob modelu izdelati mrežo zahtevnejših teles,  
• primerjati lastnosti mreže z lastnostmi teles (ugotoviti, da iz dane mreže ni mogoče sestaviti danega telesa).

**MATEMATIKA ŠIFRIRANJA:**• prepoznati postopke šifriranja (zamenjava črk, ciklične zamenjave črk),  
• matematično obravnavati preproste načine šifriranja,  
• poznati pomen šifriranja in zahtevnost šifriranja in dešifriranja sodobnih načinov šifriranja in dešifriranja.

**FRAKTALI:**• prepoznati samopodobnost likov (fraktalov),  
• izdelati zaporedje oblik, ki vodijo v fraktal,  
• v zaporedjih prepoznati konvergentnost, periodičnost, kaotičnost,  
• poznati zglede fraktalnih oblik v naravi.